### Beslutning

Marianne Krogh med bemærkning, at byrådet i sit møde den 29. april 2020 har vedtaget Magistratens foranstående indstilling af 30. marts 2020.

Radikale Venstre kunne tiltræde indstillingen med bemærkning om, at de gerne ser flere effektiviseringstiltag som Magistratsafdelingen for Sociale Forhold og Beskæftigelses med fokus på beder udnyttelse af lokaler der ikke alene giver en økonomisk gevinst, men også en gevinst ved at relevante medarbejdere sidder tættere på hinanden og indsatsen for unge under 30 er samlet et sted.

Alternativets byrådsgruppe tog forbehold for projektet Styrket Myndighed.

Katalog over udvalgte effektiviseringsprojekter i 2019 til inspiration samt efterlevelse af [adresse] økonomiske politik.

### Resumé

Kataloget indeholder udvalgte projekter fra alle magistratsafdelinger samt projekter, der er blevet til i fællesskab.

Målsætningen i den økonomiske politik er, at der i kommunen samlet set skal effektiviseres med 1% af de decentraliserede rammer i årligt gennemsnit, svarende til 122,4 mio. kr. ved fuld indfasning. Over de seneste fire regnskabsår er målet sammenlagt 496,43 mio. kr.

På den lange bane forventes projekterne i dette års katalog at kunne indhøste gevinster for 69,9 mio. kr. Dette beløb skal ses i forhold til, at der er arbejdet på ”Fælles om Nye Løsninger”, hvilket har medført mindre tid til øvrige effektiviseringsprojekter.

Over de seneste fire effektiviseringskataloger samt ”Fælles om Nye Løsninger”, er de varige gevinster på 587 mio. kr., der dermed opfylder 1%-målet for fire år.

Effektiviseringsgevinsterne beholdes på de enkelte decentraliserede områder, som følge af [adresse] økonomiske politik. Det skal ses i sammenhæng med, at de decentrale budgetter løbende reduceres som følge af finansieringsbidraget, der også er en del af den økonomiske politik.

### Indstilling

Det indstilles:

At 1) Byrådet tager Effektiviseringskatalog 2019 til efterretning

### Sagens forløb

30-03-2020 Magistraten
Fremsendes til [adresse] med bemærkning, at Magistraten i mødet den 30. marts 2020 anbefaler, at byrådet tiltræder Borgmesterens Afdelings indstilling af 23. marts 2020.
 29-04-2020 Aarhus Byråd

Marianne Krogh med bemærkning, at byrådet i sit møde den 29. april 2020 har vedtaget Magistratens foranstående indstilling af 30. marts 2020.

Radikale Venstre kunne tiltræde indstillingen med bemærkning om, at de gerne ser flere effektiviseringstiltag som Magistratsafdelingen for Sociale Forhold og Beskæftigelses med fokus på beder udnyttelse af lokaler der ikke alene giver en økonomisk gevinst, men også en gevinst ved at relevante medarbejdere sidder tættere på hinanden og indsatsen for unge under 30 er samlet et sted.

Alternativets byrådsgruppe tog forbehold for projektet Styrket Myndighed.